***ՀԻՄՆԱՎՈՐՈՒՄ***

***ՀԱՆՐԱՊԵՏԱԿԱՆ ԳՆԴԱԿԱՊԱՐԿՈՒՃԱՅԻՆ ՀԱՇՎԱՌՄԱՆ ՔԱՐՏԱԴԱՐԱՆԻ ԳՈՐԾՈՒՆԵՈՒԹՅԱՆ ԿԱՐԳԸ ՍԱՀՄԱՆԵԼՈՒ ԵՎ 2000 ԹՎԱԿԱՆԻ ԴԵԿՏԵՄԲԵՐԻ 6-Ի ԹԻՎ 812 ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ***

**1. Ընթացիկ իրավիճակը և իրավական ակտի ընդունման անհրաժեշտությունը**

**Հանրապետական գնդակապարկուճային հաշվառման քարտադարանի գործունեության կարգը սահմանելու մասին ՀՀ կառավարության** որոշման նախագիծն նախապատրաստվել է 2022 թվականի հոկտեմբերի 27-ին ընդունված «Զենքի շրջանառության կարգավորման մասին» օրենքի 31-րդ հոդվածի 1-ին մասի և ՀՀ վարչապետի 2022 թվականի դեկտեմբերի 30-ի **«Զենքի շրջանառության կարգավորման մասին» և «Լիցենզավորման մասին» օրենքում փոփոխություններ և լրացումներ կատարելու մասին» օրենքների կիրարկումն ապահովող միջոցառումները հաստատելու մասին» թիվ 1562-Ա որոշման 5-րդ կետի կատարումն ապահովելու նպատակով:**

**Միաժամանակ նախագծով առաջարկվում է** ուժը կորցրած ճանաչել ՀՀ կառավարության 2000 թվականի դեկտեմբերի 6-ի Հանրապետական գնդակապարկուճային հաշվառման քարտադարանի կազմակերպման և գործունեության կարգը հաստատելու մասին թիվ 812 որոշումը:

**2. Կապը ռազմավարական փաստաթղթերի հետ**

Նախագծի ընդունումը չի բխում ռազմավարական փաստաթղթերից:

**3**. **Առաջարկվող կարգավորման բնույթը**

**Նախագծով առաջարկվում է** ուժը կորցրած ճանաչել ՀՀ կառավարության 2000 թվականի դեկտեմբերի 6-ի Հանրապետական գնդակապարկուճային հաշվառման քարտադարանի կազմակերպման և գործունեության կարգը հաստատելու մասին թիվ 812 որոշումը և «Զենքի շրջանառության կարգավորման մասին» օրենքի 31-րդ հոդվածի 1-ին մասի համաձայն սահմանել **հանրապետական գնդակապարկուճային հաշվառման քարտադարանի գործունեության կարգը:**

**4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունումը լրացուցիչ ֆինանսական միջոցների հատկացման, ինչպես նաև պետական բյուջեի եկամուտներում և ծախսերում փոփոխություններ կատարելու անհրաժեշտություն չի առաջացնելու:

**5.Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է ՀՀ ՆԳՆ ոստիկանության կողմից:

**6. Ակնկալվող արդյունքը**

**Նախագծի** ընդունման դեպքում **կապահովեն** «Զենքի շրջանառության կարգավորման մասին» օրենքի պահանջները, մասնավորապես՝ կսահմանվեն **հանրապետական գնդակապարկուճային հաշվառման քարտադարանի գործունեության կարգը**:

***ՀՀ ներքին գործերի նախարարություն***